Գերմանիայում այսօր հրատապ է դարձել այս երևույթների դեմ պայքարը: Համենայն դեպս, երկրի արդարադատության նախարար Հայկո Մաասը տագնապ է հնչեցրել` պահանջելով բարեփոխել Ընտանիքի օրենսգիրքը: Նրան վրդովեցրել է այն փաստը, որ Գերմանիայի որոշ քաղաքացիներ մահմեդական երկրներում ամուսնանում են միանգամից մի քանի կնոջ, երբեմն էլ` անչափահաս աղջիկների հետ ու նրանց իրենց երկիր բերում: Ու այս հիմնախնդիրն ավելի է խորացել Եվրոպան պատուհասած միգրացիոն ճգնաժամի ֆոնին: